籤詞（盧多遜相生曹南，方幼，其父携就雲陽道觀小學。時與羣兒誦書廢壇上，有古籤一筒，競往抽取爲戲。時多遜尚未識字，得一籤，歸示其父。詞曰云云。父見頗喜，以爲吉讖，留籤於家。迨後作相，及其敗也，始因遣堂吏趙白陰與秦王廷美連謀，事暴，遂南竄，年五十二卒於朱崖。籤中之語，一字不差。）
作者：無名氏
朝代：唐

paragraphs: 身出中書堂，須因天水白。
登仙五十二，終爲蓬海客。
（《玉壺清話》三）。